Joan Baixas estrena Casa de Llops, un espectacle amb moviment, música i narració - Sies.tv
Aquesta és la primera creació per a públic infantil que coprodueix el festival Temporada Alta
El pintor i director d?escena Joan Baixas estrena, aquesta cap de setmana dins el marc del festival Temporada Alta, l?espectacle Casa de llops, una proposta molt visual amb moviment, dansa i narració. L?obra es troba dins el cicle de ?Públic familiar? i és la primera coproducció del festival Temporada Alta dins d?aquest àmbit.
Casa de llops és un espectacle- collage de cançó i narració, d?objectes i imatges, fet a mida de Paca Rodrigo, actriu i ballarina, que explora, en un conte fet amb textos d?Elias Canetti, el poeta Nazim Hikmet i rondalles tradicionals, les diferents menes de llops que trobem als contes i a la mitologia: els bons i els dolents, els valents i els covards.
Joan Baixas, pintor i director d?escena nascut a Barcelona dins una família d?artistes i viatgers, és conegut per la seva producció de teatre visual on barreja la pintura amb titelles, màscares, robots i projeccions d?imatges.
Va dirigir la companyia Teatre de la La Claca (1967?1988), on va col·laborar amb artistes com Joan Miró, Antonio Saura, Matta, Lluís Pascual, Joglars, Circus Oz i d?altres. Presenta el seu treball a tot tipus d?espais, des del carrer i centres populars, fins a llocs emblemàtics com el museu Guggenheim de Nova York i Bilbao, Centre Pompidou, Tate Modern, Sydney Opera House, Teatre del Liceu, Hongkong Arts festival, ICA a Londres, Saint Marc?s Church a Nova York. També ha dirigit festes i esdeveniments de públic multitudinari i esporàdiques col·laboracions de televisió, moda i publicitat. Desenvolupa una tasca pedagògica a l?Institut del Teatre de Barcelona i a d?altres centres internacionals. Ha publicat poesia i articles sobre la seva experiència professional.
25/08/2009 5:30''